Lis
elezions aministrativis che si son tignudis ai 24 di Mai intal stât
spagnûl a àn interessât ancje i Parlaments des comunitâts
autonomis dal Paîs Valenzian, des Baleârs, de Navare e des
Asturiis.
Intal
Paîs Valenzian il PP al reste il partît plui votât, ma al piert la
maiorance assolude passant di 55 a 31 deputâts. I socialiscj invezit
a son passâts di 33 a 23 parlamentârs. Cuntun grues salt indenant,
al tierç puest si placin i nazionalitaris di Compromís cun 19
elets. Lis listis di Ciudadanos e Podemos/Podem a àn otignût 13
deputâts parom.
Ancje
tes isulis Baleârs la diestre spagnoliste (PP) e à pierdût la
maiorance assolude colant di 35 a 20 elets. I socialiscj a àn
invezit mantignût i lôr 14 deputâts. Podemos al è deventât il
tierç partît des isulis cun 10 deputâts, intant che i
nazionalitaris di Més per Mallorca a àn otignût 6 parlamentârs
che si à di zontâur i 3 di Més per Minorca. Chei altris 6 puescj a
disposizion a son lâts dividûts tra partîts plui piçui (3 elets
pai regjonaliscj da El PI; 2 par Ciudadanos; e 1 par Gent per
Formentera).
Un
guvier des diestris al sarà dificil di ripeti ancje in Navare dal
moment che i regjonaliscj de UPN a àn otignût 15 deputâts e i
spagnoliscj dal PP a pene 2. A cressin i partîts nazionaliscj e
nazionalitaris bascs cui 9 elets di Geroa Bai e i 8 di EH Bildu.
Podemons e Socialiscj a àn 7 elets ognidun e Izquierda - Ezkerra e
cjape doi parlamentârs.
Ancje
intes Asturiis la diestre no à plui la maiorance cul PP che al va jù
a 11 deputâts e Foro Asturias che a 'nd cjape 3, compagn di
Ciudadanos. I socialiscj a àn invezit 14 elets, Podemos 9 e IU-IX 5:
avonde, se e fos la volontât, par meti sù une coalizion di guvier
di centri çampe.
Font:
El Pais, 25/05/15; Naiz:, 25/05/15; VilaWeb, 25/05/15
fur_Latn fur_Latn fur_Latn fur_Latn ast_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn vec_Latn ast_Latn lvs_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn lmo_Latn